VS000594
Datum: 1992-05-27T02:00:00.000+02:00
datum_sodbe_i_stopnje: 1997-03-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: zelo hudi primeri
odskodnina: 10800000 SIT
opombe: II Ips 267/99. Reviziji tožeče stranke je bilo delno ugodeno glede vračunanja izplačane invalidnine (invalidnino, ki jo prejema tožnik, bi sodišči prve in druge stopnje morali upoštevati pri odmeri odškodnine zaradi ZŽA, ne pa izračunanega zneska odšteti od tiste odškodnine, ki bi jo po odmeri sodišč morala tožena stranka plačati glede na soprispevek oškodovanca).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Prometna nesreča

Poškodba

Zlom vratu leve stegnenice.

Telesne bolečine

3800000 SIT 3 tedne hude, 5 tednov srednje hude, dva meseca in pol stalne lahke bolečine. Tožnik hodi le počasi, hoja je povezana z bolečinami.

#### Hospitalizacija

35 dni. Pri tožniku so bili napravljeni trije operativni posegi. Zlom vratu leve stegnenice je bil zdravljen operativno - fiksiran s tremi vijaki, nato je bil operiran v letu 1993 zaradi odstranitve vijakov iz levega kolka, nato pa je prišlo do zapleta v smislu delnega odmrtja glave stegnenice, posedanja glave in vratu stegnenice ter močnega zoženja sklepne špranje, nakar je v operaciji v letu 1995 bila tožniku napravljena proteza levega kolka. Med zadnjim operativnim posegom je dobil transfuzijo krvi, v teku zdravljenja je bilo napravljenih 35 rentgenskih slik.

#### Rehabilitacija

Na rehabilitaciji v zdraviliščih je bil skupno 8 tednov, hodil je na fizikalne terapije.

#### Nevšečnosti med zdravljenjem

Po operativnih posegih je hodil z berglami, skupno 6 mesecev.

## Strah

1500000 SIT Ob škodnem dogodku je utrpel intenziven primarni strah, saj je pri padcu dobil zlom levega kolka, kar je lahko sam opazil, ker s spodnjo okončino ni mogel gibati in je obremenjevati. Intenziven sekundarni strah je bil predvsem izrazit pred vsakim operativnim posegom, ko so bile potrebne predhodne preiskave in je bil operiran po nekaj dneh. Po prvem operativnem posegu, ko je bil tožniku zlom fiksiran z vijaki, je bil med ambulantnim zdravljenjem v strahu zaradi možnih posledic. Hud strah, ki je trajal približno 15 mesecev, je trpel v zvezi z zdravstvenim zapletom, ko so bile rentgensko že vidne spremembe na glavi stegnenice in je bilo jasno, da bo imel trajne posledice.

## Zmanjšanje življenjske aktivnosti

5000000 SIT Tožnik ne more več opravljati težjih del, ne more nositi težjih predmetov in ne more več delati na višini, ali opravljati del, pri katerih bi moral klečati ali čepeti. Še vedno lahko opravlja enostavna, lahka ročna dela, ki se opravljajo pretežno sede. V gibanju je tožnik močno omejen in je zaradi tega čustveno prizadet.

## Skaženost

500000 SIT Tožnik ima zunanje vidne posledice po operativnih posegih in sicer na levem kolku 2 vzporedni 10 cm in 20 cm dolgi brazgotini. Obstoja tudi oslabelost mišic, obseg levega stegna je manjši za 3 cm kot na desni strani.

---

ZOR člen 200, 203